CELEX: 62008CB0217
Language: mt
Date: 2009-03-17 00:00:00
Title: Kawża C-217/08: Digriet tal-Qorti tal-Ġustizzja (Is-Seba’ Awla) tas- 17 ta’ Marzu 2009 (talba għal deċiżjoni preliminari mit-Tribunale ordinario di Milano — l-Italja) — Rita Mariano vs Istituto nazionale per l'assicurazione contro gli infortuni sul lavoro (INAIL) (Artikolu 104(3) tar-Regoli tal-Proċedura — Trattament ugwali fil-qasam tal-impjieg u tax-xogħol — Artikoli 12 KE u 13 KE — Għoti ta’ benefiċċju tas-superstiti — Leġiżlazzjoni nazzjonali li tipprevedi trattament differenti bejn il-konjuġi superstiti u l-konkubin superstiti)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/24
            
         Digriet tal-Qorti tal-Ġustizzja (Is-Seba’ Awla) tas-17 ta’ Marzu 2009 (talba għal deċiżjoni preliminari mit-Tribunale ordinario di Milano — l-Italja) — Rita Mariano vs Istituto nazionale per l'assicurazione contro gli infortuni sul lavoro (INAIL)
   (Kawża C-217/08) (1)
   
   (Artikolu 104(3) tar-Regoli tal-Proċedura - Trattament ugwali fil-qasam tal-impjieg u tax-xogħol - Artikoli 12 KE u 13 KE - Għoti ta’ benefiċċju tas-superstiti - Leġiżlazzjoni nazzjonali li tipprevedi trattament differenti bejn il-konjuġi superstiti u l-konkubin superstiti)
   2009/C 180/41
   Lingwa tal-kawża: It-Taljan
   
      Qorti tar-rinviju
   
   Tribunale ordinario di Milano
   
      Partijiet fil-kawża prinċipali
   
   
      Rikorrenti: Rita Mariano
   
      Konvenut: Istituto nazionale per l’assicurazione contro gli infortuni sul lavoro (INAIL)
   
      Suġġett
   
   Talba għal deċiżjoni preliminari — Tribunale ordinario di Milano — Interpretazzjoni tal-Artikoli 12 u 13 KE — Trattament ugwali fil-qasam tal-impjieg u tax-xogħol — Għoti ta’ benefiċċju tas-superstiti — Leġiżlazzjoni nazzjonali li tipprevedi trattament differenti bejn il-konjuġi superstiti u s-sieħeb superstiti li kien stabbilixxa sħubija għall-ħajja
   
      Dispożittiv
   
   Fid-dritt Komunitarju ma hemmx projbizzjoni ta’ kull diskriminazzjoni li l-qrati tal-Istati Membri għandhom jiggarantixxu l-applikazzjoni tagħha meta l-aġir eventwalment diskriminatorju ma jkollu ebda rabta mad-dritt Komunitarju. F’ċirkustanzi bħal dawk tal-kawża prinċipali, din ir-rabta mhijiex maħluqa mill-Artikoli 12 KE u 13 KE waħedhom.
   Dawn l-artikoli ma jipprekludux, fiċ-ċirkustanzi msemmija, leġiżlazzjoni nazzjonali li tipprovdi li, fil-każ ta’ mewt ta’ persuna wara inċident, pensjoni li tammonta għal 50 % tar-remunerazzjoni li din il-persuna kienet tirċievi qabel il-mewt tagħha titħallas biss lill-konjuġi superstiti tagħha u li l-iben minuri tal-mejjet jirċievi biss pensjoni ta’ 20 % tal-imsemmija remunerazzjoni.
   
      (1)  ĠU C 197, 2.8.2008.